Rødekro december 2017

Rev. 01: maj 2019

Rev. 02: maj 2022

**Strategi for Rødekro Vandværk.**

Rødekro Vandværk skal varetage/tilsikre:

1. Aktiviteter, der giver andelshavere/forbrugere værdi.
2. En høj grad af driftssikkerhed for andelshavere/forbrugere
3. At vand til andelshavere/ forbrugere leveres til den rigtige pris.

Vandværkernes systematiske vedligehold er en vigtig del af værkernes driftssikkerhed.

Rødekro Vandværk har for nuværende ingen intentioner om at overtage/fusionere med andre vandværker men kan udvide samarbejdet, hvis det kan honorere punkt 1, 2 og 3.

**Vandrådet:**

Rødekro Vandværk vil være aktivt i Vandrådet for derigennem at være med til at påvirke beslutningstagerne.

**Digitaliseringen:**

Følges og implementering af yderligere digitale løsninger afvejes i forhold til investering på vandværket og hos forbrugerne.

**Information og kommunikation:**

Bestyrelsen forholder sig til ny information og agerer derefter. Desuden vurderes behovet for kommunikation til vandværkets forbrugere og andre interessenter ved hændelser og nye tiltag.

**Kildepladser:**

I det omfang det er muligt, skal det sikres, at kildepladserne ikke forurenes eller udsættes for hærværk og trusler udefra.

Desuden vurderer bestyrelsen løbende, om der er behov for at udvide kildepladserne for at imødegå ricisi samt tilsikre rent drikkevand i fremtiden

**Social ansvarlighed og bæredygtigthed:**

Bestyrelsen støtter op om Rødekro Vandværk som en arbejdsplads i overensstemmelse med gode etiske grundregler samt at der er mulighed for faglig udvikling.

Bestyrelsen vil understøtte bæredygtighed i lokalsamfundet hvor muligt.

Bestyrelsen for Rødekro Vandværk

*Strategien evalueres årligt på først kommende møde efter generalforsamlingen.*